2020. gada 28. jūlijā Noteikumi Nr. 485

Rīgā (prot. Nr. 46 37. §)

**Grozījumi Ministru kabineta 2015. gada 11. augusta noteikumos Nr. 467 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada plānošanas perioda

vadības likuma 20. panta 6. un 13. punktu

Izdarīt Ministru kabineta 2015. gada 11. augusta noteikumos Nr. 467 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" īstenošanas noteikumi" (Latvijas Vēstnesis, 2015, 162. nr.; 2016, 62. nr.; 2017, 107. nr.; 2018, 35., 252. nr.; 2020, 96A. nr.) šādus grozījumus:

1. Izteikt 4.2. apakšpunktu šādā redakcijā:

"4.2. līdz 2023. gada 31. decembrim:

4.2.1. iznākuma rādītājs – bezdarbnieki, tostarp ilgstošie bezdarbnieki, kas iesaistīti pasākumā, – 81;

4.2.2. iznākuma rādītājs – atbalstīto sociālo uzņēmumu skaits – 112."

2. Izteikt 7. punktu šādā redakcijā:

"7. Pasākuma ietvaros pieejamais maksimālais kopējais attiecināmais finansējums ir 11 120 206 *euro*, tai skaitā Eiropas Sociālā fonda finansējums – 9 452 175 *euro* un valsts budžeta finansējums – 1 668 031 *euro*."

3. Aizstāt 34. punktā vārdus "Tieslietu ministrijas" ar vārdiem "Nodarbinātības valsts aģentūras".

4. Papildināt noteikumus ar 45.4.1 apakšpunktu šādā redakcijā:

"45.4.1 ja sociālais uzņēmums ir saņēmis vai plāno saņemt citu valsts atbalstu pasākuma ietvaros attiecināmajām izmaksām, tas iesniedz atbalsta sniedzējam visu informāciju par plānoto un piešķirto atbalstu šīm izmaksām, norādot atbalsta piešķiršanas datumu (attiecināms, ja cits atbalsts jau piešķirts), atbalsta sniedzēju, atbalsta pasākumu un plānoto vai piešķirto atbalsta summu;".

5. Izteikt 48.2 punktu šādā redakcijā:

"48.2 Ja tiek konstatēts Komisijas regulas Nr. 1407/2013, Komisijas regulas Nr. 717/2014 vai Komisijas regulas Nr. 1408/2013 prasību pārkāpums, pasākuma dalībniekam vai sociālajam uzņēmumam ir pienākums atmaksāt attiecīgajam atbalsta sniedzējam visu projekta ietvaros saņemto *de minimis* atbalstu, kas piešķirts saskaņā ar attiecīgo regulu, kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad *de minimis* atbalsts tika izmaksāts pasākuma dalībniekam vai sociālajam uzņēmumam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi."

Ministru prezidenta vietā –

Ministru prezidenta biedrs,

aizsardzības ministrs A. Pabriks

Labklājības ministre R. Petraviča